Hiidenselkä

Hiidenselkä () on kylä Karjalan tasavallan Pitkärannan piirin Läskelän kunnassa Venäjällä. Se sijaitsee samannimisen Laatokan lahden rannalla Jänisjoen suussa kuusi kilometriä Läskelästä etelään. Kylässä on 1 500 asukasta (vuonna 2012)Generalnyi plan, s. 32..

Ennen talvi- ja jatkosotaa kylä tunnettiin nimillä Joensuu, Läskelän Joensuu tai Läskelänsuu. Se kuului Suomen Neuvostoliitolle luovuttamaan Harlun kuntaan.

Hiidenselässä toimii Läskelän kunnan tärkein teollisuusyritys Laatokan saha sekä puunjalostusyritys LadvestGeneralnyi plan, s. 42, 49.. Palveluihin kuuluu lastentarha, peruskoulu, kulttuuritalo, kirjasto ja lääkintäasemaGeneralnyi plan, s. 57, 60–61.. Kylästä on linja-autoyhteys Pitkärantaan ja HarluunGeneralnyi plan, s. 77..

Kylän nähtävyyksiin kuuluu 1800–1900-lukujen vaihteessa rakennettu sahan konttorirakennusGeneralnyi plan, s. 95. sekä lähellä sijaitseva 117 metriä korkea Hiidenvuori, josta avautuu näkymä Laatokan Hiidenselälle ja aina Valamoon saakkaGeneralnyi plan, s. 24.. Laatokan rannalla on sahan käyttämä laivalaituri sekä asukkaiden venelaitureitaGeneralnyi plan, s. 72..

Lähteet


Viitteet

Luokka:Harlu
Luokka:Pitkärannan piirin asutut paikat